Obama putuje u Evropu
U fokusu predstojeće evropske turneje predsednika Obame biće globalna ekonomija i bezbednost
Posle zbivanja na Bliskom istoku predsednik Obama će se usredsrediti na Evropu i stanje globalne ekonomije. Evropsku turneju američki predsednik će početi u Irskoj, čija je ekonomija, svojevremeno nazvana „evropskim tigrom“, sada zapala u velike dugove. Ta poseta će predstavljati mešavinu biznisa i opuštenosti pošto će predsednik obići i selo iz koga potiču njegovi preci. poručio je predsednik Obama. Oko 37 miliona Amerikanaca su irskog porekla a predsednik Obama ističe da dve zemlje zbližavaju te veze. Predsednik će nakon toga posetiti London gde će tokom dvodnevne posete biti i gost na večeri koju u Bakingemskoj palati priredjuje kraljica Elizabeta Druga. Obama će se obratiti i članovimna britanskog parlamenta a sastaće se i sa premijerom Dejvidom Kameronom. Stiv Klemons, analitičar u fondaciji Nova Amerika ukazuje da su i Sjedinjene Države i Britanija zainteresovane za promene na Bliskom istoku i severu Afrike: Takozvani specijalni odnosi dve zemlje takodje će biti predmet razgovara pošto je potrebno da neke stvari budu izgladjene - posle neprijatne epizode kada su Sjedinjene Države prošle godine okrivile Britansku kompaniju Britiš petroleum za izlivanje nafte u Meksičkom zalivu. ukazuje Stiv Klemons. Glavni cilje Obaminog puta je zapravo učešće na samitu Grupe 8 u Francuskoj, gde će centralna tema biti stanje svetske ekonomije. ističe Domeniko Lombardi, analitičar u vašingtonskom institutu Brukings. Očekuje se da će Obama izvršiti pritisak na evropske partnere da usvoje čvršću fiskalnu disciplinu naročito kada se radi o politici prema zemljama suočenim sa dužničkom krizom, poput Grčke, Portugala i Irske. ukazuje Domeniko Lombardi. Poslednje odredište predsednika Obame biće Poljska. Obama je prošle godine želeo da prisustvuje sahrani poljskog predsednika Leha Kačinjskog, koji je sa saradnicima stradao u avionskoj nesreći, ali je zbog oblaka vulkanskog pepela sa Islanda morao da odloži put. Obama i aktuelni poljski predsednik Bronjislav Komorovski već su se sastali u Beloj kući u decembru prošle godine. Očekuje se da će ovog puta potpisati sporazum o stacioniranju američkih borbenih aviona na teritoriji Poljske, koji je izazvao nezadovoljstvo Rusije.